Poloni – Izrael, përplasje për kampet naziste të vdekjes
Polonia kërkon të ndëshkojë penalisht personat që deklarojnë ndonjë përgjegjësi të Polonisë për krimet ndaj hebrenjve
Zoti Netanyahu foli kundër një projektligji në Poloni që do të ndëshkojë me gjoba dhe burgim personat që do t’i referohen gjenocidit nazist ndaj hebrenjve si krim polak, apo kampeve naziste të vdekjes si kampe polake të vdekjes. Ministria e Jashtme e Izraelit thiri ambasadorin polak për të transmetuar kundërshtimin e saj. Ndërsa në Poloni, një përfaqësues i zyrës së Presidentit polak do të takohej sot me ambasadorin e Izraelit. , thotë ministri izraelit i arsimit, Naftali Bennett. Disa ekspertë mendojnë se ky ligj i ri mund të ndëshkojë me burg edhe të mbijetuarit e holokaustit që rrëfejnë historitë e tyre. Popullsia hebreje në Poloni ishin ndër më vitalet në botë, përpara pushtimit të Gjermanisë naziste në vitin 1939. Rreth 3 milionë hebrej u vranë në kampet e vdekjes të ngritura në Poloni. Emrat e disa prej këtyre kampeve, si Aushvici apo Treblinka, përmenden edhe sot me hidhërim. Polonia e konsideron veten si një ndër viktimat e terrorit nazist dhe nuk pranon të fajësohet për krime që thotë se u kryen nga Hitleri dhe ithtarët e tij. Duke pranuar ndjeshmërinë tepër të lartë të këtij projektligji, Presidenti polak Andrzej Duda premtoi se do ta analizojë me shumë kujdes përpara se ta nënshkruajë. Ligji duhet të miratohet fillimisht edhe nga senati i Polonisë.